X Factor Malta kien l-aktar programm segwit dawn l-aħħar snin fejn laħaq udjenza ta' aktar minn 100,000. Jidher li s-segwaċi ta' dan il-programm ħa jkollhom xalata hekk kif dan il-programm tant popolari ħa jagħmel ir-ritorn tiegħu. Mis-Sibt 23 ta' Mejju wieħed ħa jkun jista' jerġa' jgawdi X Factor Malta, dan għaliex l-istazzjon ħa jkun qed juri mill-ġdid il-live shows fejn rajna t-tnax-il parteċipant jikkompeti sabiex finalment jirbaħ l-edizzjoni ta' X Factor Malta. Il-programm kien wieħed tassew eċitanti b'wirjiet mill-aqwa f'kull programm. Grazzi għal dawn ir-repetizzjonijiet ħa nkunu nistgħu ngawdu dan it-talent mill-ġdid fuq l-istazzjon nazzjonali.